Ամակա Իգվե

Ամակա Իգվե (, ), նիգերիացի կինոռեժիսոր, հեռարձակող ընկերության գործադիր տնօրեն։ Եղել է Top Radio 90.9 Lagos-ի և Amaka Igwe Studios-ի սեփականատերը։ Համարվել է  կինոռեժիսորների երկրորդ սերնդի լավագույն ներկայացուցիչներից մեկը, ով մեծապես նպաստել է նիգերիական կինոյում տեսաֆիլմերի դարաշրջանի սկզբնավորմանը և այդ ասպարեզում նշանավոր դեմքերից մեկն է մնացել մինչև իր մահը։

2020 թվականի հունվարի 2-ին Google Doodle-ը հատուկ անդրադարձել է նրա ծննդյան 57-րդ տարելիցին։

Կենսագրություն 
Ամական ծնվել է 1954 թվականի հունվարի 2-ին, նիգերիական Պորտ Անկուր քաղաքում։ Սովորել է Ամենայն սրբոց դպրոցում (All Saints School, ներկայումս՝ Trans Ekulu Primary School), Էնուգու քաղաքի իգական ավագ դպրոցում (Girls High School Awkunanaw), Էդո նահանգի վարչական կենտրոն Բենին քաղաքի Իդիա քոլեջում (Idia College): Այնուհետև ուսումնառությունը շարունակել է Օբաֆեմի Ավոլովո համալսարանում, որտեղ ուսումնասիրել է մանկավարժություն ու կրոն, և Նիգերիայի խոշոր քաղաքներից մեկի՝ Իբադանի համալսարանում, որն ավարտել է՝ ստանալով մագիստրոսի աստիճան։

Եղել է լայն ժողովրդականություն վայելող մի շարք հեռուստասերիալների (այդ թվում՝ Checkmate-ի և Fuji House of Commotion-ի) պրոդյուսերը, թողարկել է նաև սիրված տեսաֆիլմեր, որոնցից մի քանիսը վաճառվել են 300 000-ը գերազանցող կրկնօրինակներով։ 

1993 թվականին Ամական ամուսնացել է Չարլզ Իգվեի հետ, ով նախկին բանկիր էր և անցել էր պրոդյուսերական աշխատանքի։ Նրանք ունեցել են երեք զավակ՝ Ռուբին, Դեյվիդը և Դենիելը։

Ամակա Իգվեն մահացել է հիսուն տարեկան հասակում՝ 2014 թվականի ապրիլի 28-ին, ասթմայի նոպայի և դրան հաջորդած բարդությունների հետևանքով։ Նրա հուղարկավորությանը մասնակցել են բազմաթիվ երկրպագուներ, Իմո նահանգի վարչակազմի ղեկավարը, Նոլիվուդի կինոինդուստրիայի մի ամբողջ շարք անվանի ներկայացուցիչներ։

Մեծարանք
Նիգերիական մշակույթում ու արվեստում ներդրած նշանակալի ավանդի համար Ամակա Իգվեն արժանացել է մի շարք պարգևների։ 2011 թվականին նրան շնորհվել է Նիգերիայի կառավարական բարձր պարգև՝ MFR շքանշան (Member of The Federal Republic of Nigeria):

2020 թվականի հունվարի 2-ին էլ Google-ը հատուկ անդրադարձել է նրա ծննդյան 57-րդ տարելիցին։

Ֆիլմագրություն 

Rattle Snake 1,2 & 3
Violated 1&2
To Live Again
Full Circle
A Barber's Wisdom

Հեռուստասերիալներ
Fuji House of Commotion
Solitaire
Now We Are Married
Infinity Hospital
Bless This House
Checkmate

Գրականություն 

"Amaka Igwe - She Came, She Saw, She Made a Difference." Africa News Service. 5 May 2014. Opposing Viewpoints in Context. Web. 28 Apr. 2016.
Charles Igwe's Touching Eulogy to Late Wife, Amaka. (2014, June 23).  Africa News Service.
Esonwanne, U. (2008). Interviews with Amaka Igwe, Tunde Kelani, and Kenneth Nnebue. Research in African Literatures,'(4), 24.
Haynes, J., & Okome, O.. (1998). Evolving popular media: Nigerian video films. Research in African Literatures, 29(3), 106-128. 
How Amaka Igwe died with her numerous visions - nigeriafilms.com - 5 May 2016 - 
 African Film Festival, New York
   Google Doodle Pays Tribute To Late Nigerian Iconic Filmmaker, Amaka Igwe

 Ծանոթագրություններ 

 Արտաքին հղումներ 

Amaka Igwe Africa Film Academy-ում
"Photos of Late Amaka Igwe’s Husband, Children And Others," Information Nigeria'', May 2, 2014. Retrieved 18 August 2016.

Նիգերիացի ռեժիսորներ